In nomine Dei, Amen, et Sanctissimae Mariae.

—Magister mi, ego, quia discipulus a te institutus plura et optima didici, et ferme quaecumque edocuisti, mera Theologia est; tamen locus hic, ubi otium nostrum et vita modo degitur, scholis claret, *~~\*\*ebis~~* in quibus plurimae florent scientiae. Interdum evenit, ut aliquas frequentaverim, quo viderem eas et doctorum praeceptiones auscultarem, si forte aeque imbuissent tirones, ac ipse me instituis et formas.

Contigit semel, ut adirem gymnasium, in quo naturalis ars, puraque omnia Physica tractantur. Inveni gravem profecto controversiam inter magistrum interque auditores agitari. Coepi tam magnam voluptatem rerum earum, quae disceptabantur, ut —sincere cor meum tibi aperiam— iterum et iterum frequentaverim, et denique identidem, quo plura condiscerem. Cum adverti animum, magna ex parte reperi penitus contraria fuisse iis, quibus a te sum informatus. Proinde, antequam manum et disputationem conferam cum scholari aliquo, tecum prius velitare est animus, quoniam praeceptor meus es, ut plene satisfacias his, quae curiosus postulavero iuxta sapientiam et peritiam tuam.

Itaque actutum postulare exordiar. Rogo igitur: Quaenam prior res, quae in caelis et terra est?

Respondit magister:

—Probe interrogasti; morem perhibenter geram.