43r Iterum rogavit Discipulus, quare Christus Dominus voluit sanctam Mariam, ex qua ipse praehendit carnem, fuisse virginem antequam conciperet, post*~~quam~~* ipsum partum virginem restitisse et durasse. Magister inquit, scito, cum Eva deliquit in paradiso, tunc adhec virginem fuisse, neque coniugem Adamum novisse, neque ipse illam, ut maritus uxorem agnoscere debet: nam ante hanc calamitatem pudor nullus, vel rubor eius quod uterque secum praeferebat. Ab exilio enim paradisi copulavit se Adam Evae prolis causa, atque deinceps sobolem sunt nacti. Quoniam igitur cum piaculum illud Eva est causa; virgo fuerat, ideo *~~Deus~~* cum illud erratum luere Deus gessiisset incarnatione sua, quam in matre subiit, virginem quoque futuram esse re et mente placuit et praeterea virginem etiam permanere post partum, ac toto vitae tempore. Eva virgo fuerat antequam deliquisset, in ea tamen virginitas non diuturna post culpam. Contra vero Maria sanctissima virgineo flore enituit ante conceptum, post*~~quam~~* ipsum conceptum, postquam ipsum partum natalem Christi Domini Iesu in aevum virgo permansit. Duplici de causa. Prima, ut suam potentiam ostentaret Deus, quam valens esset illud exequi: *~~norunt enim~~* Noverunt aliquando homines virginem feminam concipere posse at iuxta solemnia naturae absque corruptione fetum edere nequit. Hoc igitur Deus miraculum fecit, ut suas vires exereret. Altera est *~~nam~~* Quoniam illud effecit Deus ob sanctitatem Mariae: sicuti enim illa fuit ullo absque naevo et macula, ita ipsi placuit servare eam sibi ipsi, ut ad fastigium et coronam caelestis imperii subveheret illam, suaeque dexterae assideret, ubi in aevum ipse perenniter regnat.