44v Cur Christus Dominus -quaesiit Discipulus- descendit ad inferos postquam crucis supplicium, et mortem tulit? Scias Praeceptor ait, ab piaculo Adami ad momentum usque illud, solemne fuisse tam iustos quam iniquos infernas sedes post exitum admigrare. Nec tamen sine discrimine poenae; iusti enim ad sedem quandam tenebrosam subvolabant: at peccatores fundum ipsum inferni attingebant; quoniam autem Christus Dominus hominem plene esse, et absolvere voluit, eundem cursum aggredi gestivit, quem omnes alii triverunt. diversa *~~at~~*tamen lege; nam alii illuc commeabant, ut velut carcere illo detinerentur, donec tempus accederet, quo a salvatore inde eriperentur; ita cum ipse adventavit diabolicam potentiam et superbiam confregit, eosque allegit, quos invenit eius loci exitum meruisse, secumque illos assumpsit in paradisum. tunc adimpletum est quod David praecinit: Principes aperite portas vestras aeternales, et introibit Rex gloriae. Responderunt Daemones custodes forium. Quis est iste Rex gloriae. Tunc Dominus noster iterum. Dominus in ipsis triumphaturus, qui ex illo loco 45r erepturus esset sanctos patres, uti fecit, et simulatque inde eruit, in paradisum deportavit, cumque Adam ibi restitueretur agnovit paradisum, unde expulsus fuerat ob peccatum patratum, suaque peccata iudicavit digna suppliciis. ex alia parte gavisus sumopere ob restaurationem suique et aliorum in nativitate, et passione Christi Domini nostri Iesu.