Titulus xiv. Quare noster Dominus Iesus descendit ad inferos post suplicium crucis?

—Cur[[1]](#footnote-1) Christus Dominus —quaesiit discipulus— descendit ad inferos postquam crucis supplicium et mortem tulit?

—Scias —praeceptor ait—, ab piaculo Adami ad momentum usque[[2]](#footnote-2) illud solemne fuisse tam iustos quam iniquos infernas sedes post exitum admigrare, nec tamen sine discrimine poenae. Iusti enim ad sedem quandam tenebrosam subvolabant, at peccatores fundum ipsum inferni attingebant. Quoniam autem Christus Dominus hominem plene esse et absolvere voluit, eundem cursum aggredi gestivit, quem omnes alii triverunt, diversa tamen[[3]](#footnote-3) lege.

Nam alii illuc commeabant ut velut carcere illo detinerentur, donec tempus accederet quo a Salvatore inde eriperentur. Ita, cum ipse adventavit, diabolicam potentiam et superbiam confregit, eosque allegit quos invenit[[4]](#footnote-4) eius loci exitum meruisse, secumque illos assumpsit in paradisum.

Tunc adimpletum est[[5]](#footnote-5) quod David praecinit: *Principes, aperite portas vestras aeternales, et introibit Rex gloriae!* Responderunt daemones, custodes forium: *Quis est iste Rex gloriae?* Tunc Dominus noster, iterum: *Dominus, in ipsis triumphaturus*, qui ex[[6]](#footnote-6) illo loco erepturus esset sanctos[[7]](#footnote-7) patres, uti fecit.[[8]](#footnote-8) Et, simulatque inde eruit, in paradisum deportavit.

Cumque Adam ibi restitueretur, agnovit paradisum unde expulsus fuerat ob peccatum patratum, suaque peccata iudicavit digna suppliciis.[[9]](#footnote-9) Ex alia parte, gavisus sumopere ob restaurationem suique et aliorum in nativitate et passione Christi Domini nostri Iesu.

1. Cur] cum *in* cur *corr. N* [↑](#footnote-ref-1)
2. usque] *sup. l. add*. *N* [↑](#footnote-ref-2)
3. tamen] attamen *in* tamen *corr. N* [↑](#footnote-ref-3)
4. invenit] ? *in* invenit *corr. N* [↑](#footnote-ref-4)
5. est] *sup. l. add*. *N* [↑](#footnote-ref-5)
6. ex] et *in* ex *corr. N* [↑](#footnote-ref-6)
7. sanctos patres] *sup. l. add*. *N* [↑](#footnote-ref-7)
8. Ps. 23, 7-8 [↑](#footnote-ref-8)
9. suppliciis] *sup. l. add*. *N* [↑](#footnote-ref-9)