Tunc tiro:

—Si, quemadmodum[[1]](#footnote-1) inquis, Sol haurit ex divino fonte fulgorem, quare nobis saepe apparet medietate aut tertia portione niger, et in reliquo solaris globi conspicuus?

Ad haec magister:

—Minime hic defectus est, quominus promanet a divino origine et fontali iubare, sed ex lunari interiectu accidit. Luna enim obiicitur media inter nos et solare corpus, et quanto Solem obnubit, nigrescere videtur nobis; tamen ipse in se manet[[2]](#footnote-2) limpidus et pellucens. Simile quid accidit, cum nubila obtenduntur: nec enim nobis apparet conspicuus, ac cum sudum est. Porro illud eclipsis dicitur.

1. et *cancell et supra scr*. quemadmodum N. [↑](#footnote-ref-1)
2. \*\*lius *cancell. et supra scr*. manet N. [↑](#footnote-ref-2)