Tunc tiro:

—Si, *~~et~~* quemadmodum inquis, Sol haurit ex diuino fonte fulgorem, quare nobis saepe apparet medietate aut tertia portione niger, et in reliquo solaris globi conspicuus?

Ad haec magister:

—Minime hic defectus est, quominus promanet a diuino origine et fontali iubare, sed ex lunari interiectu accidit. Luna enim obiicitur media inter nos et solare corpus, et quanto Solem obnubit, nigrescere uidetur nobis; tamen ipse in se *~~\*\*lius~~* manet limpidus et pellucens. Simile quid accidit, cum nubila obtenduntur: nec enim nobis apparet conspicuus, ac cum sudum est. Porro illud eclipsis dicitur.