Adhuc suscitatus est discipulus:

—Quae natura Solis est? Estne grossus an subtilis? Gelidusne an calens?

Scias, doctor respondit:

—Solis splendorem conspicuum oppido esse ac propterea absque spissitudine. Idcirco terram fovet et calefacit luminis sui radiatione. Id considera: radiis suis introeuntibus domum aliquam, quaeque levissima et sicca essent ibi, ad se trahit et sugit; ut[[1]](#footnote-1) in metallo auri contigit. Ductilius, subtilius et nobilius hoc metallum reliquis est; ideo etiam reperitur super terrae superficiem, quia id solaris vis sugit, quoniam naturae Solis affine[[2]](#footnote-2) sit.

1. ut] qui *cancell.* *N* [↑](#footnote-ref-1)
2. affine] est *cancell.* *N* [↑](#footnote-ref-2)