36v Hinc Discipulus rogauit. Unde Lunae crementum nosse possumus vel secus? Ait Magister, lubenter docebo. Noris iam nullum in se splendorem -praeter illum quem ex sole haurit- habere lunam, idcirco iuxta solis progressum apparet dimidia portione soli opposita illuminata, inde cum luna media obiicitur inter nos et solem, ea portio, quae solem prospicit, fulgida est, quae vero versus nos respectat, tenebrescit; cum vero proportione quadam se iuncta est, ea portio quae nos simul et solem respicit, splendet; porro facies opposita obscura erit; et sic iuxta respectum, et oppositum situm cum sole augetur, vel descrescit ita nos iuxta id quod apparet nobis iudicamus incrementum, et diminutionem; illa tamen continuo media sui parte illustratur, prout soli respondet.