At discipulus obiecit:

—Dixisti Lunam nec in se augeri nec decrescere, sed omnem fulgorem ex Sole bibere, iuxta quem incrementi et diminutionis vicissitudines sumit. Quare ergo minuit et auget rerum omnium nucleum et medullam?

Ad haec ait doctor:

—Monui iam et humentem et frigidam Lunam esse; et, quemadmodum dixi, per hanc frigiditatem temperatur caliditas, quam a solari splendore mutuat. Illa enim duplici *~~illa~~* natura gaudet, sed sol veluti tertiam indulget, unde duo temperamenta illi sunt. Temperatur enim, ut dixi, Solis lumine; illa frigida est et calorem in se excipit solis, unde accidunt aquarum fluxus et ortus, crementa et diminutiones.

Item humiditas eius temperatur eodem solis ardore. Ideo medullae rerum omnium, et ossium et cerebri, humidae sunt, nisi quod medullae ossium calidae utique sint, at capitis frigidae. Inde, cum Luna decrescit, minorem quam consuevit splendorem a Sole receptans ex ea parte quo nos conspicit, oportet ut etiam calor minuatur et in medullas dispertitur. Inde etiam reliqua minuuntur et concrescunt.

Nam et medulla, quia in se contrahitur et coagulatur, *~~diminuit~~* diminui nobis apparet; cum vero ubertim ex humiditate et calore vis defluit, protenduntur et pristinum statum reciperant. Hoc reputamus nos incrementum et decrementum.