Titulus iii. Ex qua[[1]](#footnote-1) materie[[2]](#footnote-2) sunt facta Sol et Luna?

Obsecro, praeceptor mi —iterum tiro inquit—, ex quanam re Solem et Lunam Deus fabrefecit, et qua[[3]](#footnote-3) naturae vi pollent?

—Ex nihilo —respondit magister— fabricatus est, quod nec in Sole nec Luna dumtaxat, sed in omnibus quae Deus procreavit verissimum reperio. Eius enim potentia longe inter reliquas princeps superexcellit, cuius eximium documentum Moyses edidit. Initio sacrorum voluminum reperimus iusisse Deum fieri et procreari omnia, et confestim ad nutum eius facta sunt. Iam noris hanc potentiam: nec enim alius dynasta, tametsi potentissimus, tot viribus est praeditus ut ad legationem et edictum eius solum fiant quae gestit. Prius iubet, dein opportet ut ipse provideat quo pacto exequendum; postea sua ipsa assistentia et corpore laborare, demum haud[[4]](#footnote-4) exiguam molestiam, curam, sumptum sui et aliorum donec coepta[[5]](#footnote-5) perficiat, tolerare.

Non ita Dei virtus. Quippe non alia causa fit quod placuit ipsi, nisi quia praecepit et quia voluit; ubi haec sunt, confestim facta omnia sunt. Ergo huius Domini, qui immensa hac potentia pollet, si opera narrarentur nobis velut si terreni hominis alicuius essent, haud satis credere et nosse possemus quis tandem ille et qualis esset. Et tamen —proh scelus!— nescimus agnoscere et referre gratiam beneficentiae eius, uti par est; et quo magis indulget et largitur[[6]](#footnote-6) nobis, eo sumus obliviosi.

Redeo ad Solem et Lunam. Velim observes, ex omnibus quae Deus condidit, nihil ex materia mixta, sed simplici procreatum. De me, virum et feminam quos effinxit Deus, ex materia non simplici uti ab initio erat; quippe homo ex limo terrae formatus fuit. Tenes iam terram ab initio aridam effectam et primogenitam rerum sublunarium post caelum et angelos. Ut in exordio sacrae paginae dicitur: *Creavit Deus caelum et terram*,[[7]](#footnote-7) ita accipiendum est ut terra secunda fuerit rerum creatarum ab initio.

Ex ea prodiit homo, atque femina ex huius costa, cum extraxit illam ex soporato[[8]](#footnote-8) Adamo, ut non sentiret. Fecitque ut illa terrea costa pullularet in carnem, quam anima infersit; evasitque femina, omnibus membris et lineamentis absoluta et vivens. Novisti iam qui et qua materia haec duo produxisset. Verum de Sole, Luna, astris, angelis prius dixisse opportebat, et de spiritibus malis, qui nunc daemonia sunt, et animabus hominum. Haec omnia ex nihilo mero est molitus, ut nobis index id esset immensae potentiae, quae ex nihilo adeo optima et egregia, ut dixi, valuit operari.

Ut quotquot mundum hunc incolimus opera sua conspicemur diu noctuque, et revereamur illum et agnoscamus ex operibus; et quemadmodum creator est, ita eo tempore et opportunitate qua ipsi placet potest creare, quoniam in manu eius cuncta sint.

1. qua] quo *in* qua *corr. N* [↑](#footnote-ref-1)
2. materie] *sup. l. add. N* [↑](#footnote-ref-2)
3. qua] quo *in* qua *corr. N* [↑](#footnote-ref-3)
4. haud] haut *in* haud *corr. N* [↑](#footnote-ref-4)
5. cepta *in* coepta *corr. N* [↑](#footnote-ref-5)
6. prodigis *in* largitur *corr. N* [↑](#footnote-ref-6)
7. Gen 1, 1 [↑](#footnote-ref-7)
8. soporeto *in* soporato *corr. N* [↑](#footnote-ref-8)