Rursus discipulus rogat:

—*~~Hanc iam ergo~~* Cur Luna interdum nigrescit statis quibusdam temporibus? Nonnunquam enim accidit in tota illa, vel portione dimidia vel maiori. In miraculo mihi est id contingere diebus, sive ut melius dicam, noctibus signatis, non omnibus.

Tunc magister:

—Videris mihi —ait— paulatim velle sugere et haurire quidquid scio, et sane tuis suscitationibus places. Neque fortunatum aestimo quod similem auditorem sim sortitus, acumine perspicacem et memoria tenacem, ut quae docuerim accipiat celeriter et recondat perenniter. De hoc rex Salomon dixit: *Gloriam et felicitatem paternam filium sapientem esse*. Tu mihi in loco filii es, ideo placet plene respondere ad illud quod de luna *~~servatus~~* scrutatus fuisti.

Scias stellas errones, seu planetas caeli, septem esse, quorum haec nomina: primo, Saturnus; secundo, Iuppiter; tertio, Mars; quarto, Sol; quinto, Venus; sexto, Mercurius; septimo, Luna, quae infimae sphaerae praesidet et viciniori nobis. Singuli orbes occupant singulos, quibus cursum suum absolvunt et rotantur iuxta concitationem sphaerae, in qua singuli vincti sunt.

Alia sunt lumina, quae fixa sidera nuncupantur, quia non eandem virtutem habeant ac septem errones. Fixum enim idem est ac firmatum et manens. Et quamvis dixi nullam stellam errantium claritate frui nisi quam a Sole mendicat, minorem splendorem ea sidera sortiuntur. Noctu quidem contemplari potes ea lumina non nisi per parum fulgere. Quod inde non accidit quod exigua in se sint. Aliae quoque stellae sunt eiusdem naturae, fixae nuncupatae et nubilosae, quae obscuriores sunt, ut nec limpidissimo ethere refulgeant noctu, neque suam exerant naturam ut appareant nobis.

Inter fixa lumina, zodiaci signa duodecim stellata et effigiata sunt: primus Aries dicitur, quoniam speciem arietis praeferat. Secundus, Taurus, quia figuret toruositatem taurinam, conversa fronte minet ut integer vultus appareat. Tertius est Gemini, simulachrum est duarum puellarum, quae mutuo amplexantur se. Quartus, Cancer est, qui iconem cancri obiicit, caput exerens remosque omnes sive ramos manuum. Quintus, Leo, quia lenonino gestu minitetur, conversum rictum habet, conspectans ferocissima fronte. Sexta, Virgo, imaginem habet feminae, virgineo flore capillitio soluto et protenso, amicta candidis vestibus, instar conniventis et conspicantis nos oculis suis blande et modestissime. Septima, Libra, trutinae speciem habet, quam nos libram dicimus; apparet ac si appenderetur aliquid, statera pendula et utrimque pondere librato, aequa lance, ac si nihil in alterutram praeponderet. Octavus, Scorpius, eo est gestu signum hoc, ac si minitaretur ictum caudato aculeo. Novenus, Sagittarius, huius monstri figura est dimidia pars hominis, dimidia equina, ita discissa ut in equinam desinat naturam et humana emineat sursum ab umbilico. Equus hic eo artificio formatus est, ac si collum et caput exiguum haberet; verum horum loco suffectum est humanum corpus. Deinceps speciem habet currentis equi, et homo caput vertit atergo, contendens arcum. Decimus est Capricornius, eius animalis similitudinem gerit, habens in medio frontis cornu; reliquum corporis hircina specie est, sed vastius et maius. Undecimus, Aquarius, refert hominem decurrentem, manu prehendente amphoram aquae, et effundit totam aquam. Denique duodecimus, Piscis, huius icon sunt duo pisces, subtili funiculo colligati, cuius extremitates videntur utriusque ori insertae. Situ opposito ita sunt, ut caput alterutrius et cauda alterius eodem prospectent, eoque sunt gestu ut alter ab altero diffugeret nisi funiculo illo prehensi coercerentur.

Et quamvis signa haec quaedam aliis minora sint, benignitas qua pollent non aeque in tota figura instillatur. Quaedam enim penitus benigna sunt, quoties affulget vultus signi; alia vero benignitatem retractam habent in quadam membrorum portione, uti in Tauri signo reperimus, qui propitius est, verum in anteriori parte nimia benignitate corruscat quam in posteriori.

Et, ni tempus producerem longa narratione, idem monstrare possem in signis aliis perinde atque in Taurino. Itaque sunt in Zodiaco sita et effigiata, ut monui, fixo sidere signa. At cum errones suo cientur cursu, usu venit ut misceantur his signis, et in singulis morentur, iuxta cursum motionis suae. Atque dies et hora stata est, qua signi caput erro subeat. Et iuxta hoc artis astrologiae iudiciarii portendunt fausta aut maesta.

Pene enim omnis vis astrologiae in iudiciis est, quae, qui probe observare cupit, haec studeat observanda: Primo, praeteritum tempus; secundo, quo pacto Sol et Luna afficiantur, quosve ascendentes habeant; tertio, quot sint magnitudinis gradus et minuta. Cum autem haec noveris, iudicium probe decernes. Satisfaciam modo cur Luna nigricans appareat nobis. Nam Luna, ex septem erronibus, est vicinior nobis prae aliis decurrens. Nam ex novis sphaeris ipsa infimam, quae minor est, occupat, quod facile ostendam.

Nam velut si quis rotundasset rem aliquam, deinde aliam circum maiorem qua illa circunscriberetur, post aliam qua duo illa clauderentur, et sic deinceps, quotquot fecisse posset, ita in sphaeris accidit.

Et quamvis prima haec et proxima nobis bastissima sit et latissima, comparatione terrae —quam nomine *mundi* intelligo— capatior est altera quae hanc claudit, et ita deinceps, donec nona attingatur. Altera, altera superior est.

Ergo Luna, quae*~~e~~* hoc minore orbe pererrat, statis temporibus gyrat et circulatim ad terrae rotunditatem deflectitur. Sphaera eius, cum ad illum descensum pertingit, umbra terreni globi assurgit, obiecta inter Lunam et Solem, impediens ne integre, ut consueverat, solares radios excipiat.

Luna, quae lumine sic orba, suo proprio schemate amicitur, et nobis nigricare videtur. Id perdurat tamdiu donec assurgat ab descensione illa, qua sub terrae umbris delituit, et ad ascensum suum reciperat lumen, quoniam pone se relinquit umbras, donec integre conspicua sit.

Quod experiri potes oculis ipsis. Et si noctu fiat, accipe pelvim plenam aqua et oppone Lunae: lunarem speciem ibi conspicaberis et quo pacto fiant omnia. Hoc est quod Lunae eclipsim dicunt.

Alia quoque eclipsis solaris est, uti dixi, sicut et lunaris, hoc discrimine: quod solaris fit interiecta Luna, at lunaris adumbrante Terra. Illud tantum moneo, iuxta peritiam astrologiae: quotquot ea callent, observare eclipses Solis et Lunae, nequid immutent nec aggrediantur diebus octo ante et post illam. Et quamvis solarem affatim pertimescant, praecipue in lunari cavent.