39v Tunc Discipulus, cur ita inquit? Respondit Magister, quoniam solaris defectio nihil aliud est, quam lunae interiectio, et impedimentum inter nos et solem. sed ea est virtus radiorum solarium cum eiaculantur, ut etsi a luna velut obice coerceantur: tamen quemadmodum ignis scintillas quas magno conatu sagittatur de se excutit per aerem, ita sol dum cursu aperto radios expuere potest, usquequaque progrediuntur, donec eo recidant, unde progredi nequeant. Ideo licet quidquam minus benignum in luna esset, haud inficeret solem; praeterquam quod nihil pessimum in illa est; condita enim a deo est, eius quam dixi naturae; defectio vero lunae contingit aliter nam terra omnium rerum virulentior est, quam sint in caelo, idcirco in illa procreantur bestiolae venenatae, quae serpunt super terram, et alia multa animalia huiusmodi, quae terram eandem incolunt, eaque omnia ex terrestribus venenis *~~p\*\*stulant, et~~* gignuntur. Cum igitur terra adeo venenosa sit, oportet ut eius exhalationes natura ipsa virulentae consurgant, cum ergo terrestris umbra in lunam impetit, caligo illa etiam venenata est; tum quia ex terra profluit, tum quia terram linquit tenebrosam, ex hoc igitur vitio, quae illa in se continet, partem perfricat luna; et cum postea facessit, linquitur luna; ut homo languens et marcidus ex gravi morbo, et sicut homo ille 40r valetudinem et vires paulatim instaurat. Ita luna convalescit suis fulgoribus ad pristinam sanitatem, donec integra et optima iam sit valetudine, ex eo quo laborarat morbo, ideo magistri praecipiunt eos dies quos dixi observandos.