Titulus v. Ubi erat Deus ante caeli et terrae conditionem?

Rogat discipulus:

—Ubinam, antequam caelum et terram molitus esset Deus, aderat ipse? Nec enim locus erat ubi resideret ante hanc universi machinationem.

—Utique verissimum —magister inquit— ab ipso condita omnia, quin in ipso omnia aderant. Ipse nullibi, sed in se. Ideo Deus est, quoniam, nisi Deus esset, sese continere nequiret nisi in loco aliquo cui fixe adhaereret, et in humanam mendicitatem et imperfectionem degeneraret, veluti terreni homines, nec maiorem iis potentiam nactus esset. Verum ipse ubique est, et opus suum in ipso erat, uti sciebat futurum. Ideo Ioannes Apostolus ait: *Omnia per ipsum facta sunt, et sine ipso factum est nihil*.[[1]](#footnote-1)

1. Ioh. 1, 3 [↑](#footnote-ref-1)