59v Domine et Magister -Tiro rogabat- cum dixisti animas in purgatorio fore, addidisti etiam illuc adventare Angelum et invisere illas, ut solaretur et reficeret. Si ergo anima, quae spiritus est, ibi destinata ut expietur piaculis vitae, ardet, licet sit spiritus; igni et flama illa expiatrice afflictatur, quare Angelus neutiquam aduretur, *~~etiam,~~* accedens eodem solaturus illam, plane spiritus est pariter, ac illa. Mihi quidem compertum est, si spiritus aliquis capax est tormenti et doloris, utique et alium spiritum similem affectionem posse pati; nam aeque uterque spiritus est. Si dixisses aeque comburere et nocere ignem Angelo ac animae, *~~aeque~~* Numquid aeque etiam peccator erit, nullaque excellentia praestabit animae. Ad haec Praeceptor. Tria saltem sunt ignis genera, primum huius terreni ignis, scilicet quo passim utimur, qui naturalis ignis etiam ignis ab peritis dici solet, tum quia natura sua densior et corpulentior sit, tum quia id ex quo coepit ardere corruptionem accipit, propter hanc igitur corpulentiam et ardorem, seu incensionem dici naturalis suevit. 2a species ignis in aere conficitur, ex quo fulmina excutiuntur, is subtilior est terrestri igni. Nihilominus cum in aere sit vaporatior, conspissatur. Porro 60r flatus ille bifariam est, nam et calidus, siccusque, et ex alia parte humidus et frigidus, hae duae flatuum naturae vaporantur et exhalantur ex rebus spissioribus terrae et aquae, atque scandunt usque ad nubes ubi colliguntur, versusque caelum superius deducuntur. Qui gelidus et humidus est, exiit aliquantulum corpulentior ex aquis, illumque receptant nubes, et paululum altius deductus conspissatur magis vi et concussione ventorum, alius fit ex terrae fumigatione, et exhalatione, quae sursum evolat, ex terrae *~~ea~~* calore, et adustione, deque rebus quae in terra aduruntur. hunc itidem receptant nubes, sursumque deferunt, cumque in superiorem aeris partem deducunt, qui aer etiam iuxta naturam suam calidus est, flatus ille ignescit, dein quaedam nubes impetunt, colliduntque ad alias, imo et subintrantur invicem et penetrantur, atque tunc ille flatus siccus et calidus pervadit alium frigidum et humidum, indeque excutitur fulmen, qui caelestis ignis dicitur, et quia fit ex flatibus duobus, atque uterque spissus *~~atque~~* natura sua sit, vim habet hic ignis licet caelestis *~~sit,~~* adurendi, et incendendi quamlibet terrestrem rem, quam percellit, nam illud ex quo fuit compactus ex terra profluxit, sursumque delatum, inde vires habet comburendi, congenerem, et eiusdem naturae materiam, ideo autem caelestis ignis dicitur, quia ex caelo deorsum iaculetur, dum in terram concidit, comburens in quod impegerit; corporascit *~~adhic~~* etiam ferme *~~aeque~~* ac terrenus ignis quem insinuavi nuper, et hoc propter naturam exhalationum et fumigationum terrenarum, quae in nubibus concrescunt, et quamvis fumus conspicuus sit oculis humanis, ut appareat ferme aequalis terrenae flamae subtilior ille sit, tenuioreque natura, quam ignis inferior, scilicet velut aer ipse, in quo conficitur, postquam vero incendit, comburitque aliqua ratione materiae crassescit, perinde ac alter ignis cuius aliquam similitudinem exhibebo lapidis cuiusdam, qui soli oppositus cum collidunt ibi radii, et fulgores solares, ipse *~~vero~~* cum perspicuis sit, natura sua calefit caliditate solis, quae illum penetrat, inde *Brullo hunc lapidem appellat* 60v *~~inde~~* fit ignis, qui subtilissimus est, nempe ex subtili materia confectus, quae tenuitas durat, donec obiectum aliquod corpus incendat. *~~Alterius generis~~* tertius est ignis spiritus ipsos adurens, ideo dictus a nonnullis spiritualis ignis, quia creatus est torquendis animabus. acerrimus ignis est prae aliis plus quam *~~ab homine~~* dici posset; illos enim duos ignes, quos nuper memoravi terrestrem et caelestem, certum est, ex se habere comburendi vim, quod dum durat corruptione fit et interitu eius in quo flagrat; ignis tamen spirituum longe alterius rationis est, tametsi enim diebus et noctibus ardeat, nunquam corrumpitur, nec consumitur, quod adurit, et quemadmodum hominis anima, quae spiritus est, nullo finitur interitu. Sic ignis illius ardor, quo ipsa flagrat nullum exitium capiet. Hinc coniici potest, quam consulte, quam provide Deus omnia dispensavit. Disposuit quidem, quoniam anima est spiritus exors interitus, ut ignem quoque suum haberet *~~quo torqueretur,~~* quo virtute elevata torqueretur, qui nec impetu, et vi sua nullam lassitudinem, defectum vel finem haberet, ut et anima et ignis eiusdem congruerent. Huius igitur ignis nemo inveniet terminum, praeter illum, cum animae, quae in purgatorio puniuntur, extrahuntur inde, ut ad paradisum post plenam expiationem omnium, quae in mundo deliquerunt, demum deferantur. Eiusdem ignis aliam similitudinem ostendo in bestiolis quibusdam quae salamandriae dicuntur, *~~ut~~* quae instar muris sunt. hae inter ignes aluntur, et vivunt *~~semper~~*, adeo ut si inde extrahantur, pereant. Sicut igitur bestiolae istae in flammis vivunt, nec consumuntur, ita et animae hominum, quae non pereunt sed vivunt in purgatorii et inferni igni suppliciis earum destinato. Imo si recte res perpendas, maius est miraculum bestiolas illas quae caducae et mortales sunt, vivere in flammis illis materialibus, quam animas immortales in igne tartareo, qui propterea nuncupatur spiritualis ignis, quoniam adeo spiritualis videtur, ut ipsum spiritum *Non salamandriae, sed alia animalcula inter ignes versantur. de quo in Historia naturae peregrinae* 61r quasi pervadat et incendat, qui profecto acrior, violentior, et saevior ardet, ut Augustinus docuit quam ignis communis in ligno sicco, quod obticiunt, ut incendat et urat. Nunc ad interrogationem tuam satisfaciam de Angelo in Purgatorio, ubi sunt animae. Opportet ergo scire nullum alium ignem fore, in quo ardeant quo tempore ibi sunt, nisi quem in eo loco, quo ipsae sunt velut intimum habent, proinde singulae ardent pro qualitate meritorum; si enim omnis ignis idem, eodem scilicet modo in singulis fuisset, aeque omnes ardore punirentur, ille igitur interior ignis Angelum nequit adurere. Praeterea Angeli creaturae sunt, quas *~~ipse~~* Deus absque naevo et macula peccati creavit; nec enim vel effectu vel affectu unquam peccarunt, deme illos qui perierunt ingrati erga Dominum et Deum suum, priusquam plene illos solidaret, roboraretque in bonitate sua, quapropter in Daemones sunt conversi; boni autem et fideles, qui perstiterunt boni, *~~et~~* consignationem ratam habuerunt, ut boni essent in bono quo a Domino Deo suo donati fuerant. De his spiritibus in Evangelio dixit Christus Dominus: Angeli Patris mei semper vident faciem eius, eiusdemque voluntatem exequuntur, his Angelis nullum supplicium fas est nocere, ut aliis spiritibus peccato obnoxiis, qui eas poenas perpeti digni sunt: adeo enim limpidi, peccatoque omni defecati sunt, ut licet ingens spatium incendii esset, medium penetrare possent immunes, cum tamen non sit alius ignis, quam nuper dictus, in quo singulae animarum ardent sibi annexo. *~~et velut intra de~~* ut ardore illo expientur, donec impletum sit tempus cuique destinatum, ut supplicium ferat.