40r Magister Domine: Ecquanam sphaerarum novem sit Dei sedes, quaesivit rursus tiro, ad quem Praeceptor: scias Deum ubique adesse singulis sphaerarum, terrae, purgatorio, gehennae, mari, et denique locorum ubique: nam ubi creaturae resident, et opera ab ipso procurata, inibi quoque adest; ea enim potentia eius immensa est, ut omnia foveat, et prouideat affatim, quod ipse utique conspicaberis; neque enim ignoras, quod si ille quodam in loco tantum esset, non alibi, nec ubique; in eo quo adesset loco circunscriberetur. Alia porro spatia vacua liquisset, et quia ipse omnia est, ideo omnem locum fouet et sustentat. Verum est sanctos sedem Dei vocasse novum caelum; quia ibi Dei visione fruantur electi et beati, qui in gloria paradisi consident; qui tametsi gloriam divinam contemplentur ibi, nulla in re minuitur, et occupatur, quoniam omnia dispenset, et speculetur.