—Magister, domine: ecquanam sphaerarum novem sit Dei sedes? —quaesivit rursus tiro.

Ad quem praeceptor:

—Scias Deum ubique adesse: singulis sphaerarum, terrae, purgatorio, gehennae, mari, et denique locorum ubique. Nam ubi creaturae resident et opera ab ipso procurata, inibi quoque adest. Ea enim potentia eius immensa est, ut omnia foveat et prouideat affatim; quod ipse utique conspicaberis. Neque enim ignoras quod, si ille quodam in loco tantum esset, non alibi nec ubique, in eo quo adesset loco circunscriberetur, alia porro spatia vacua liquisset. Et quia ipse omnia est, ideo omnem locum fovet et sustentat.

Verum est sanctos sedem Dei vocasse *nouum caelum*, quia ibi Dei visione fruantur electi et beati, qui in gloria paradisi consident. Qui, tametsi gloriam divinam contemplentur ibi, nulla in re[[1]](#footnote-1) minuitur et occupatur, quoniam omnia dispenset et speculetur.

1. r\* *cancell. et supra scr*. re N. [↑](#footnote-ref-1)