Titulus xxxii.[[1]](#footnote-1) Utrum angelus, qui semel custodivit animam, iterata custodia fungatur?

—Dicas, precor, domine et magister: an angelus qui semel custodia animae fuit functus iterato servet et tueatur aliam, postquam prima metas suas contingit, sive in Paradiso, sive in[[2]](#footnote-2) infernis?

Respondens praeceptor:

—Scias —inquit—, angelos semel tantum esse animarum custodes. Semel enim committitur cuique angelo unius animae custodia. Quippe[[3]](#footnote-3) triplici de causa Deus exigit rationes erratorum animae.[[4]](#footnote-4) Et quemadmodum trino ex capite piacula exprobrat, ita trino ex capite merx bonorum operum decernitur.

Primum, ob mentem, qua Deus in anima hominis locat, ut et malum et bonum noverit, quo praeferat melius, quod vero secus est, horreat. Deinde,[[5]](#footnote-5) quoniam Deus indulsit[[6]](#footnote-6) animae humanae recte ratiocinari in omnibus atque penetrare res uti sunt, discernere et segregare alia ab aliis prout res fuerint. Tertio, quia concessit angelum paedagogum et tutorem, qui probis et sanctis consiliis eam aflet, ut declinet a malo et faciat bonum.

His de causis Deus punit humanam animam.[[7]](#footnote-7) Igitur illum angelum concedit animae Dominus,[[8]](#footnote-8) ut oculatus testis sit adversus illam[[9]](#footnote-9) quae eius ductui et obsequio non paruit ut opportebat. Hac de[[10]](#footnote-10) causa non[[11]](#footnote-11) vult Deus iterum committere illi custodiam alterius, sed eum restituit sellae et honori illius ordinis angelici, ex quo fuerat, illumque detinet ibi in testimonium authenticum illius animae cui comitatus fuit usque ad diem iudicii.

1. xxxii] 32 *in* 31 *corr. N* [↑](#footnote-ref-1)
2. in] *sup. l. add. N* [↑](#footnote-ref-2)
3. Quippe triplici] triplici enim *cancell. et sup. l. add. N* [↑](#footnote-ref-3)
4. animae] ? *in* animae *corr. N* [↑](#footnote-ref-4)
5. Deinde] et *cancell. et sup. l. add. N* [↑](#footnote-ref-5)
6. indulsit] endulsit *in* indulsit *corr. N* [↑](#footnote-ref-6)
7. aninam] et nullam aliam Deus *cancell. N* [↑](#footnote-ref-7)
8. Dominus] *sup. l. add. N* [↑](#footnote-ref-8)
9. illam] animam *in* illam *corr. F* [↑](#footnote-ref-9)
10. de] *sup. l. add. N* [↑](#footnote-ref-10)
11. non vult] nolit *cancell. et sup. l. add. N* [↑](#footnote-ref-11)