61v Dixisti Praeceptor omnibus hominibus dedisse Deum Angelum custodem. *~~verum~~* Antichristum vero certissima res est futurum hominem ex carne deque viro, deque femina. Vellem scire, nunquid et Angelus bonus ei *~~es~~* sit adhaesurus in custodiam, aeque atque aliis hominibus? Ad haec Magister: Incomperto tibi sit, siquidem Antichristus futurus est homo carneus et patre matreque genitus, ipsius quoque animam sortituram Angelum custodem quippe et mortem 62r tandem. Omnia quae Deus fecit, plena debent esse et integra, quod si in re aliqua depravatum quid sit, ut saepe usu venit laesione aliqua, aut membri defectione, hic defectus provenit ex natura quae non absolvit pensum, et opificium suum ob multiplicem causarum concurrentium. At opus Dei *~~est~~*, in nullo peccavit, nec deficiet. Inter divina opera eximium est creatio animae ex nihilo: talia opera Deus vult plena et integra esse, ut suam ostentet sapientiam, et potentiam, atque nullum vult hisce in rebus notari defectum. Quare oportet antichristum; quoniam quidem futurus est homo ex carne de viri semine, animam habere, quam animam nemo alius valuit creare, nisi ipse Deus, qui potestatem habet omnia creandi. Itaque cum eius anima opificium Dei erit, plene eam dotavit, ac reliquorum hominum animas. Memento quaeso, quod Iudae accidit, qui Discipulus Domini fuit. cum eius animam Deus condidit, noverat optime proditionem qua ab ipso Iuda tradendus erat, prorsus eodem modo ac postea novit, cum res ipsa venit; ideo invenimus antea praedixisse; bonum esset homini illi si natus non esset. In alio loco dicitur: ex his quos dedisti mihi non amisi quemquam, nisi filium perditionis, inde sicuti Iudae animae concessit Deus Angelum bonum, qui *~~ad eius dextram~~* custodiret illum, quamvis spiritus nequam evicturus eius animam esset, et extracturus a via boni in perniciem, donec suus penitus evasit. Sic continget Antichristo custodem Angelum eius anima habitura est, perinde ac reliqui homines. assidue Sanctus Angelus custoditurus est illum, ulla licet absque spe salutis, novit enim perditionem suam. Sed *~~quia~~* si ab Angelo desereretur plura maioraque facinora patrasset *~~, si non custodiretur.~~*