Titulus xxxiii.[[1]](#footnote-1) Utrum Antichristus sit habiturus custodem angelum?

—Dixisti, praeceptor, omnibus hominibus dedisse Deum angelum custodem. Antichristum[[2]](#footnote-2) vero, certissima res est futurum hominem ex carne deque viro deque femina. Vellem scire: nunquid et angelus bonus ei[[3]](#footnote-3) sit adhaesurus in custodiam aeque atque aliis hominibus?

Ad haec magister:

—Incomperto tibi sit. Siquidem Antichristus futurus est homo carneus, et patre matreque genitus, ipsius quoque animam sortituram angelum custodem. Quippe et mortem tandem. Omnia quae Deus fecit plena debent esse et integra. Quod si in re aliqua depravatum quid sit, ut saepe usu venit, laesione aliqua aut membri defectione, hic defectus provenit ex natura, quae non absolvit pensum et opificium suum ob multiplicem causarum concurrentium. At opus Dei[[4]](#footnote-4) in nullo peccavit nec deficiet.

Inter divina opera eximium est creatio animae ex nihilo. Talia opera Deus vult plena et integra esse, ut suam ostentet sapientiam et potentiam, atque nullum vult hisce in rebus notari defectum. Quare oportet Antichristum, quoniam quidem futurus est homo ex carne, de viri semine animam habere; quam animam nemo alius valuit creare nisi ipse Deus, qui potestatem habet omnia creandi.

Itaque, cum eius anima opificium Dei erit, plene eam dotavit, ac reliquorum hominum animas. Memento, quaeso, quod Iudae accidit, qui discipulus Domini fuit. Cum eius animam Deus condidit, noverat optime proditionem qua ab ipso Iuda tradendus erat, prorsus eodem modo ac postea novit cum res ipsa venit. Ideo invenimus antea praedixisse: *Bonum esset homini illi si natus non esset*.[[5]](#footnote-5) In alio loco dicitur: *Ex his quos dedisti mihi, non amisi quemquam nisi filium perditionis*.[[6]](#footnote-6)

Inde, sicuti Iudae animae concessit Deus angelum bonum qui[[7]](#footnote-7) custodiret illum, quamvis spiritus nequam evicturus eius[[8]](#footnote-8) animam esset et extracturus a via boni in perniciem, donec suus penitus evasit, sic continget Antichristo. Custodem angelum eius anima habitura est, perinde ac reliqui homines. Assidue sanctus angelus custoditurus est illum, ulla licet absque spe salutis. Novit enim perditionem suam. Sed[[9]](#footnote-9) si ab angelo desereretur, plura maioraque facinora patrasset.[[10]](#footnote-10)

1. xxxiii] 33 *in* 32 *corr. N* [↑](#footnote-ref-1)
2. Antichristum vero] verum antichristum *in* antichristum vero *corr. N* [↑](#footnote-ref-2)
3. ei] es *corr*. ei *corr. N* [↑](#footnote-ref-3)
4. est *cancell. N* [↑](#footnote-ref-4)
5. Marc. 14, 21 [↑](#footnote-ref-5)
6. Ioh. 17, 12 [↑](#footnote-ref-6)
7. Dei] ad eius dextram *cancell. N* [↑](#footnote-ref-7)
8. eius animam] *sup. l. add*. *N* [↑](#footnote-ref-8)
9. Sed] quia *cancell. N* [↑](#footnote-ref-9)
10. patrasset] si non custodiretur *cancell. N* [↑](#footnote-ref-10)