Titulus viii. Ubi sit anima hominis?

Quaesivit discipulus:

—Ubi est anima hominis? Estne aliquo in loco, vel toto corpore quod incolat?[[1]](#footnote-1)

Respondit magister:

—Scito animam flamen vitae esse, quod in corpus hominis anhelat immititque Deus, iuxta sapientium dogma. Praetorium eius, quod inhabitat, quoque plus est, radicata cor hominis est, quod inde coniici potest: quoniam homo vulnere aliquo sauciatus in corde statim emoritur. Totum enim cor virtute animae praehensum est.

At quamvis locus ille praecipuus et velut curia inter reliquos sit, tamen per totum corpus virtus eius profunditur. Nemo hominum est in orbe qui aliquod membrum corporis movere possit absque vi animae, quae id exequi negotiatur. Quemadmodum enim in voluntate id aggredi animus molitur, ita ut vim suam delegat ut exequatur.

Tum facile demonstrabo tibi quod quotidie accidit, et ita esse quod edoceo conspicari ipse potes. Intuere hominem, nulla violenta morte sed in lecto suo decedentem. Videbis quo pacto a corpore divellitur animus: statim[[2]](#footnote-2) ac exit, confestim emoritur corpus, a genibus exorsum. Quanto enim plus effluit anima, eo relinquit corpus emortuum. Pone illam: gelidumque illud et grave iacet.

1. incolat] incolit *in* incolat *corr. N* [↑](#footnote-ref-1)
2. statim – exit] ut ac ex it huiusmodi *cancell. et sup. l. add. N* [↑](#footnote-ref-2)