42r Interrogavit auditor, cum praescinditur pes, sive manus, num eadem animae quantitas secatur, quota in corpore scinditur? Tum virtus eius portionis, quae in pede, manuve conciditur; an remeat in corpus, vel eo avolat, quo anima, si excederet, aut quo petit? aut ubi desinit? nosse hoc vellem. Cum accidit, ait Magister, vulnus quo resecatur pes, manus, aut aliud quodvis membrum, eo in loco portio virtutis animae 42v residet, quae in sanguine delitescit, quo membrum illud procuratur; vis enim animae, sanguinem fovet, quo ut ministro sibi utitur ut per totum corpus effluat, et decurrat. Igitur cum *~~ectus~~* vulnus sit in loco membri recissi, simul ac vulnus infligitur accurrit sanguis calens animae vi, quam fert secum, ut per illud diffluat, qua parte difunditur, atque cum ea pars resecta sit, acris frigor sanguini intruditur, ac corrumpit illum; virtus vero animae sanguinis corruptionem persentiscit, atque in illum locum refluit ubi radix et vigor praecipuus praesidet. Noris probe, quae docuerim te, instar Angelorum fuisse animam, quae exordium sortiatur, sed interitum nullum. Si igitur animus potuisset praecidi, exitium haberet, par aliis creaturis, suique defectum experiretur, prorsus eo pacto, ac corpus in amisso membro.